หุ้นไทยร่วงอีก 3.54 จุด
หุ้นไทยร่วงอีก 3.54 จุด การเมือง-ตามภูมิภาค
2 ก.พ. 2553

หุ้นไทยร่วงอีก 3.54 จุด การเมือง-ตามภูมิภาค
ดัชนีหุ้นไทยปิดตลาดเมื่อวันที่ 2 ก.พ.2553 ที่ระดับ 694.07 จุดลดลง 3.54  จุดหรือ 0.51% มูลค่าการซื้อขายเบาบางเพียง 13,482.62 ล้านบาท  นายพิชัย เลิศสุพงศ์กิจ ผู้อำนวยการฝ่ายการตลาดอาวุโส บล.ธนชาต กล่าวว่า  ตลาดหุ้นวันนี้ลดลงตามตลาดในภูมิภาคที่ช่วงบ่ายลดลงกันถ้วนหน้าหลังจากนักลงทุนกลับมากังวลเรื่องการฟื้นตัวของเศรษฐกิจโลกอีกครั้ง แม้ว่าในช่วงครึ่งวันเช้าจะพุ่งขึ้นตามดาวโจนส์ที่พุ่งบวกรับตัวเลขอุตสาหกรรมที่ดีขึ้นแต่ก็เกิดขึ้นในช่วงสั้นๆ เท่านั้น
ทั้งนี้ ตลาดหุ้นฮ่องกง ปิดตลาดที่ระดับ 20,272.18 จุด เพิ่มขึ้น 28.43 จุด หรือ 0.14 % ตลาดหุ้นญี่ปุ่น ปิดตลาดที่ระดับ 10,371.09 จุด เพิ่มขึ้น 166.07 จุด หรือ 1.63 % ตลาดหุ้นไต้หวัน ปิดตลาดที่ระดับ 7,429.61 จุด ลดลง 95.06 จุด หรือ -1.26 %  ตลาดหุ้นสิงคโปร์ ปิดตลาดที่ระดับ 2,720.87 จุด ลดลง 15.30 จุด หรือ -0.56 % 
นอกจากนี้การเมืองยังมีผลต่อตลาดโดยเฉพาะช่วงเดือนนี้มีความร้อนแรงหลายอย่างแต่การที่ดัชนีหุ้นลดลงก็เป็นโอกาสในการเข้าซื้อหุ้นที่ผลดำเนินงานดีและมีแนวโน้มจ่ายปันผลสูงเพราะช่วงนี้เป็นฤดูกาลจ่ายปันผล สำหรับดัชนีวันที่ 3 ก.พ.2553 น่าจะเคลื่อนไหวโดยมีแนวรับที่ 685 จุดและแนวต้านที่ 705 จุด